പാണ്ടൻ കരിമുത്തൻ

ഇന്ത്യയിലും ശ്രീലങ്കയിലും തായ്ലാന്റിലും കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് പാണ്ടൻ കരിമുത്തൻ . കാടുമൂടിയ കുളങ്ങളിലും തടാകങ്ങളിലുമാണ് ഇവ പ്രജനനം നടത്തുന്നത്.Odonata: Catalogue of the Odonata of the World. Tol J. van , 2008-08-01

കേരളത്തിൽ ഈ തുമ്പിയെ ആദ്യമായി കണ്ടെത്തിയത് കാസർഗോഡ് ജില്ലയിലെ മാങ്ങാട് - കൂളിക്കുന്ന് പ്രദേശത്തെ നെൽവയലിൽ നിന്ന് പ്രകൃതി നിരീക്ഷകനും അദ്ധ്യാപകനും ആയ മുഹമ്മദ് ഹനീഫാണ്.

ഉപവർഗ്ഗങ്ങൾ
 Indothemis limbata limbata (Selys, 1891) 
 Indothemis limbata sita Campion, 1923

വിവരണം
ഇവയുടെ ആൺ തുമ്പികൾക്ക് കറുപ്പു നിറത്തിലുള്ള കണ്ണുകളും ശിരസ്സും ഉരസ്സും ആണ്. നീല കലർന്ന കറുത്ത ഉദരത്തിൽ മഞ്ഞ കലകളുണ്ട്. കുറുവാലുകളും ഇരുണ്ട നിറത്തിലുള്ളതാണ്. സുതാര്യമായ ചിറകുകളുടെ ആരംഭത്തിൽ കറുത്ത അടയാളമുണ്ട്.

പെൺതുമ്പികൾക്ക്  തവിട്ടു നിറത്തിലുള്ള കണ്ണുകളും കറുത്ത കലകളോടു കൂടിയ മഞ്ഞ നിറത്തിലുള്ള ഉരസ്സുമാണ്. സുതാര്യമായ ചിറകുകളുടെ ആരംഭത്തിൽ ഉള്ള അടയാളം തവിട്ടു നിറത്തിൽ ആണ്. ഉദരത്തിലെ മഞ്ഞ കലകൾ കൂടുതൽ വ്യക്തമാണ്.

 ഇതും കാണുക 

 ഇന്ത്യയിലെ തുമ്പികളുടെ പട്ടിക
 കേരളത്തിലെ തുമ്പികൾ

 അവലംബം 

പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ